મુલુંડ પોલીસ-સ્ટેશનમાં કૂતરાઓને ઝેર આપવાનો કેસ સંભાળી રહેલા પોલીસ-ઇન્સ્પેક્ટર સચિન ધામનેએ મિડ-ડે LOCALને કહ્યું હતું કે ‘પરેલની ઍનિમલ હૉસ્પિટલમાં જે પોસ્ટમૉર્ટમ કરવામાં આવ્યું હતું એમાં ચોખ્ખું દર્શાવવામાં આવ્યું છે કે કૂતરાને ઝેર આપીને મારવામાં આવ્યો છે અને હવે અમે કાલીનાથી ફાઇનલ રિપોર્ટ આવવાની રાહ જોઈ રહ્યા છીએ. એક વાર એ હાથમાં આવી જતાં મને મારી કાર્યવાહી કરવાની પૂરતી તક મળી જશે. પ્રાથમિક તપાસમાં સોસાયટીવાળાઓને જેમના પર શંકા છે તેમને બોલાવીને પૂછતાછ કરી લીધી છે અને સોસાયટીના CCTV કૅમેરાનું ફુટેજ પણ મગાવી લીધું છે.’